Rozsudok Všeobecného súdu (prvá komora) z 25. októbra 2023 – QF/Rada
(vec T‑386/22)(1)
„Reštriktívne opatrenia prijaté s ohľadom na konanie Ruska, ktorým sa narúša alebo ohrozuje územná celistvosť, zvrchovanosť a nezávislosť Ukrajiny – Zmrazenie finančných prostriedkov a ekonomických zdrojov – Zapísanie mena žalobcu na zoznamy dotknutých osôb, subjektov a orgánov – Pojem ‚spojenie‘ – Nesprávne posúdenie“
1.      Európska únia – Súdne preskúmanie zákonnosti aktov inštitúcií – Reštriktívne opatrenia prijaté vzhľadom na situáciu na Ukrajine – Rozsah preskúmania – Zápis žalobcu do zoznamu pripojeného k napadnutému rozhodnutiu z dôvodu jeho spojenia s popredným podnikateľom pôsobiacim v hospodárskych odvetviach, ktoré poskytujú ruskej vláde významný zdroj príjmov – Verejne dostupné dokumenty – Dôkazná hodnota
[Rozhodnutie Rady 2014/145/SZBP, zmenené rozhodnutím (SZBP) 2022/582, príloha; nariadenia Rady č. 269/2014 a 2022/581, príloha]
(pozri body 30 – 32, 36, 37)
2.      Európska únia – Súdne preskúmanie zákonnosti aktov inštitúcií – Reštriktívne opatrenia prijaté vzhľadom na situáciu na Ukrajine – Rozsah preskúmania – Dôkaz o dôvodnosti opatrenia – Povinnosť príslušného orgánu Únie preukázať opodstatnenosť dôvodov uplatňovaných proti dotknutým osobám alebo subjektom, ak bola táto opodstatnenosť napadnutá – Zápis do zoznamov na základe súboru presných, konkrétnych a zhodujúcich sa indícií
[Charta základných práv Európskej únie, článok 47; rozhodnutie Rady 2014/145/SZBP, zmenené rozhodnutím (SZBP) 2022/582, príloha; nariadenia Rady č. 269/2014 a 2022/581, príloha]
(pozri body 45 – 51)
3.      Spoločná zahraničná a bezpečnostná politika – Reštriktívne opatrenia prijaté vzhľadom na situáciu na Ukrajine – Kritériá prijatia reštriktívnych opatrení – Popredné podnikateľky alebo poprední podnikatelia pôsobiaci v hospodárskych odvetviach, ktoré sú významným zdrojom príjmov vlády Ruskej federácie, a osoby s nimi spojené – Pojem spojenie – Spoločné záujmy – Rodinný vzťah
[Rozhodnutie Rady 2014/145/SZBP, zmenené rozhodnutím (SZBP) 2022/582, článok 2 ods. 1; nariadenia Rady č. 269/2014, článok 3 ods. 1 a nariadenie Rady 2022/581]
(pozri body 53 – 55)
4.      Spoločná zahraničná a bezpečnostná politika – Reštriktívne opatrenia prijaté vzhľadom na situáciu na Ukrajine – Zmrazenie finančných prostriedkov osôb, ktoré sú zodpovedné za činnosti či politiky narúšajúce alebo ohrozujúce územnú celistvosť, zvrchovanosť alebo nezávislosť Ukrajiny, alebo ktoré podporujú alebo vykonávajú takúto činnosť či politiky, a fyzických alebo právnických osôb, subjektov alebo orgánov, ktoré sú s nimi spojené – Uplatňovanie na fyzické osoby na základe ich rodinného vzťahu s osobami, na ktoré sa vzťahujú reštriktívne opatrenia – Preskúmanie dôkazov – Spojenie – Neexistencia – Nesprávne posúdenie
[Charta základných práv Európskej únie, článok 47; rozhodnutie Rady 2014/145/SZBP, zmenené rozhodnutím (SZBP) 2022/582, článok 2 ods. 1 a príloha; nariadenie Rady č. 269/2014, článok 3 ods. 1 a nariadenie Rady č. 2022/581, príloha]
(pozri body 56, 59, 63 – 65, 71, 72)
5.      Európska únia – Súdne preskúmanie zákonnosti aktov inštitúcií – Reštriktívne opatrenia prijaté vzhľadom na situáciu na Ukrajine – Rozsah preskúmania – Posúdenie zákonnosti rozhodnutia na základe informácií dostupných v čase jeho prijatia
[Rozhodnutie Rady 2014/145/SZBP, zmenené rozhodnutím (SZBP) 2022/582, príloha; nariadenia Rady č. 269/2014 a 2022/581, príloha]
(pozri body 68, 69)
Výrok
1.
Rozhodnutie Rady (SZBP) 2022/582 z 8. apríla 2022, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územnú celistvosť, zvrchovanosť a nezávislosť Ukrajiny a vykonávacie nariadenie Rady (EÚ) 2022/581 z 8. apríla 2022, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, sa zrušujú v rozsahu, v akom sa týkajú QF.
2.
Rada Európskej únie znáša svoje vlastné trovy konania a je povinná nahradiť trovy konania, ktoré vynaložila QF.
1 Ú. v. EÚ C 318, 22.8.2022.